google/wiki40b huggingface dataset:
Strømsbu sag

Strømsbu sag er et fredet sagbruk innerst i Strømsbubukt på Strømsbu i Arendal.
Bruket ble bygget som «Strømsbo Dampsag og Høvleri» av Oscar og Axel Nicolai Herlofson i 1883. Det ble i 1898 solgt til Smith og Thommesen, og materialene ble sendt med skip til Frankrike, England og Belgia. Bygningene brant rundt 1900, men ble bygget opp igjen. Driften ved Strømsbu sag opphørte i 1938, men det var trelastutsalg fra bygningene frem til 1970-tallet. Ble etter dette brukt blant annet som lager for en møbelforhandler, og som bilverksted. 
Sagbruksarbeider Anders Andersen ved «Strømsbo Dampsag og Høvleri» var med på å stifte Det norske Arbeiderparti i Barbu ved Arendal 21. august 1887. På stiftelsesmøtet ble han valgt til partiets første formann.
Sagbruket er nå tomt, men eieren, Gard, har levert søknad om riving av bygningene for oppføring av nytt kontorbygg i tilsvarende stil. Gard fikk i 2007 tillatelse til å rive et nyere falleferdig mellombygg.
Arhaphes

Utseende

Små (3, 5 - 6,5 millimeter), avlange, halvblankt brunsvarte smellere, pronotum kan være rødt. Antennene er trådformede og ikke svært lange. Pronotum er omtrent så langt som bredt, hvelvet med rundede sider og en markert midtfure, tett punktert, bakhjørnene dratt ut rett bakover. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Ingenting er kjent om ungdomsstadiene til denne slekten. De voksne billenes kroppsbygning tyder på at de er aktive flygere som lever over bakken, ikke under steiner eller lignende.

Utbredelse

Slekten er utbredt i Sørøst-Asia, vest til India.
Levant kermesbær

Utbredelse

UtbredelseDen er hjemmehørende i Tyrkia, Syria, Libanon og Kypros.
Masseparti

Et masseparti eller folkeparti er et politisk parti som søker å mobilisere en bred bevegelse blant velgerne til støtte for sin sak, politisk så vel som finansielt.
Maurice Duverger er blant statsviterne som har beskrevet utviklingen i partimodeller, herunder overgangen fra elitepartier, innenfor den kommunistiske bevegelsen kalt kaderpartier, til massepartier. Elitepartiene har begrensede muligheter for opptak og påvirkning. I Amerika har både republikanerne og demokratene vært elitepartier, men overført makt til grasrotbevegelser gjennom å innføre primærvalg. I Europa kom den første overgangen til massepartier med dannelsen av arbeiderpartier på slutten av 1800-tallet. Likevel er europeiske massepartier vanligvis mer lukket enn de amerikanske.
En rekke massepartiers utvikling i retning av å bli nettverksstyrte, har vakt interesse blant statsvitere.
Partido Federal (Argentina)

Federales var det navn som ble benyttet om tilhengere av føderalisme i Argentina, i motsetning til Unitarios, de som gikk inn for den sentraliserte regjering provinsen Buenos Aires, uten noen deltakelse fra noen andre provinser, og som nøt godt av tollinntektene fra havnen i Buenos Aires. Federales dtøttet provinsregjeringenes autonomi, og fordelingen av inntektene fra tollen på utenlandshandelemn skulle fordeles blant provinsene.
De regionale komiteer for medisinsk og helsefaglig forskningsetikk

Regionale komiteer for medisinsk og helsefaglig forskningsetikk (REK) skal vurdere om forskningsprosjekt er etisk forsvarlig å gjennomføre. Ved all medisinsk og helsefaglig forskning som involverer mennesker, biologisk materiale eller helseopplysninger, skal det søkes om forhåndsgodkjenning fra REK. Fremleggingsplikten omfatter også pilotstudier og utprøvende behandling. Saker om etablering av helseregistre, omfattes derimot ikke av fremleggingskravet. Godkjenning fra REK skal alltid foreligge før prosjektet kan igangsettes.

Helseforskningslov fra 2009

Etter at Helseforskningsloven trådte i kraft i juli 2009 ble "én postkasse"-prinsippet innført. Dette innebar at forskerne kun skulle ha ett organ å søke forhåndsgodkjenning for sine forskningsprosjekter fra – REK. Blant annet som et resultat av dette, ble godkjenningen av de personvernmessige sidene også lagt til REK. Tidligere måtte en søke separat til Datatilsynet, evt. til et personvernombud om dette, etter reglene i Personopplysningsloven. Behandlingen av søknader om fritak fra taushetsplikt i forskningen, ble på samme måte overført fra Helsedirektoratet til REK. "Én-postkasse"-prinsippet lot seg imidlertid ikke gjennomføre fullt ut. Saker om klinisk utprøvning av legemidler må fortsatt også søkes til Statens legemiddelverk (SLV), i tillegg til REK. Tilsvarende må noen saker om medisinsk utstyr også godkjennes av Helsedirektoratet.
Christian Jørgensen Ruud

Sandvolleyball

Under NM i 2019 spilte Ruud sammen med Stian Opsahl. Duoen endte da på en fjerdeplass i mesterskapet.
Daiki Takamatsu

Japans herrelandslag

Daiki Takamatsu spilte 2 landskamper for Japans herrelandslag.
Cake (film 2014)

Handling

Filmen handler om en bitter kvinne (Jennifer Aniston) som blir fascinert av selvmordet til en annen kvinne som er i hennes støttegruppe for kroniske smerter. Idet hun avdekker detaljene for selvmordet, strever hun selv med sine egne personlige demoner.

Om filmen

Filmen har møtt lunken kritikk blant anmeldere, men mange har rost Anistons skildring i filmen. For rollen har hun blitt nominert til en Screen Actors Guild Award og en Golden Globe.
Lonely Crowd

Lonely Crowd er et norsk/engelsk psykedeliaband.

Bakgrunn

Bandet ble dannet i 1995 av tidligere Vampire State Building-, Holy Toy- og De Press-medlemmer. De fikk platekontrakt med Mega Records allerede etter sin debutkonsert på Polar Music Festival i Tromsø, høsten 1995, og slapp tre EPer på labelen, hvorav «Jesus In The Pub» ble en stor radiohit. Låten var et samarbeid med operasangerinnen Anne-Lise Berntsen, og fikk terningkast 6 i både Dagbladet og Panorama. 
I 1997 bestemte Lonely Crowd seg imidlertid for å prøve lykken i England, men etter ett år med  turnering fant tre av medlemmene (Jørgen Schyberg, Ole Wattne og Arthur Holøien) det fornuftig å reise hjem igjen. Året ble fyldig dekket i en halvtimes dokumentar NRK lagde om prosjektet. Marius Gengenbach og Stig Jakobsen nektet å gi opp, og gikk sammen med de engelske musikerne Floyd Jensen (bassgitar), James Corner (trommer) og Don Mei (decks). 
Sammen turnerte de Europa og England i flere år, og ga ut singelen «Get In The Mixer» (2001), under navnet Godlike Genius. Låten var et samarbeid med fotballspilleren og filmskuespilleren Vinnie Jones, og ble gitt ut for å samle inn penger til AFC Wimbledon, som hadde blitt startet i protest mot at Bjørn Rune Gjelsten flyttet fotballklubben Milton Keynes, milevis nord for opprinnelsesstedet. Sangen ble også brukt i NRK Brennpunkts dokumentarfilm om Drillos år i klubben, Ånden som gikk (2000). 
Akkurat da ting så som mest lovende ut, kollapset alt da Floyd, som hadde diabetes, døde av sukkerslag i 2002. En fan tok kontakt flere år senere og ordnet platekontrakt med Bergens-labelen Karisma, og dette gjorde at bandet stod opp fra de døde igjen. Oppvåkningen har foreløpig resultert i albumene Watching From a Distance (2007) og The Not-So-Great Britain (2012). Singlene fra sistnevnte album - Aren't You Forgetting Something? (2008), She's Not Afraid (2009), Cosmologies In The Making (2010) og «In The Eyes Of The World» (2011) - ble alle hits med mye radiospilling og plassering på VG-lista. Sistnvente var et samarbeid med Vinni fra Paperboys. 
Lonely Crowd har også gitt ut singlene «When The Dog Woke Up Inside Her» og «Golden Opportunity» i samarbeid med Bowie-gitarist Kevin Armstrong. Sistnevnte kom helt til tredjeplassen på Billboards Norway Digital Song Chart i mars 2013. Lonely Crowd har gjennomført to Englands-turneer, to Sveits-turneer, én Danmarks-turné og en rekke konserter i Norge.
Oopsis

Utseende

Nokså små, grå- eller brunaktige trebukker. Antennene er kortere enn kroppen. Dekkvingene er noe hvelvede. For øvrig har ikke slekten noen slående kjennetegn.

Utbredelse

Bortsett fra én art på Molukkene lever alle artene på øyer i Stillehavet. Slekten forekommer på Ny-Caledonia, Salomonøyene og i Polynesia østover til Fransk Polynesia.
Catanduanes

Navnet Catanduanes

Navnet Catanduanes er avledet via catanduan og catandogan fra tondo-trærne som det før var mange av på øya.

Politisk inndeling

Catanduanes har 11 "municipalities" (landkommuner).
Yongxin

Yongxin (kinesisk: 永新县; pinyin: Yǒngxīn Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Befolkningen var på 460 913 innbyggere i 1999.

Kulturminner

Setet for den kommunistiske provinspartikomite for Hunan og Jiangxi (Xiang Gan sheng-wei jiguan jiuzhi, 湘赣省委机关旧址) fra 1931 til 1934 ble i 1996 tilføyd på Folkerepublikken Kinas liste over kulturminner.

Samferdsel

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Samveldelekene 2010

Samveldelekene 2010 var en multisportkonkurranse som ble avholddt i Delhi i India i perioden 3.–14. oktober 2010 i tråd med tradisjonen med Samveldelekene.
Det var den 13. november 2003 at medlemmer av Commonwealth Games Federation dro til Jamaica for å stemme over hvor lekene skulle holdes. Delhi vant avstemningen med 46 stemmer mot den kanadiske byen Hamiltons 22 stemmer.
Fylkesvei 7562

Fylkesvei 7562 går mellom Djupdalsåsen og Kjeldebotn i Ballangen kommune. Veien er 14,3 km lang.
Frem til 2019 hadde veien betegnelsen fylkesvei 732.
Kjøle

Kjøle er en grend på Nøtterøy i Færder kommune i Vestfold. Kjøle ligger midt på øya, og var opprinnelig en øy som på grunn av landhevinga ble den en del av Nøtterøy. Det samme har skjedd med Gipø, som ligger rett nord for Kjøle. Det opprinnelige gårdsnavnet var antageligvis Kjøløy (eller Kjóløy), dette navnet er nevnt i skriftlige kilder fra 1398. Disse kildene forteller samtidig at Kjøle var blant de første gårdsbrukene på Nøtterøy. Forstavelsen Kjøl- kommer nok rett og slett av at øya hadde form som en kjøl.
Allerede på 1300-tallet var Kjøle delt i tre gårder som da kaltes søndre, nordre og vestre; senere ble det til østre (gårdsnr. 30), mellom (gnr. 34) og vestre (gnr. 35). Kjøleholmen har sikkert fra eldgammel tid av hørt til Kjøle, men også Gåsøy lå i nyere tid til gården.
Den mellomste gården på Kjøle har status som freda kulturminne etter vedtak av Riksantikvaren.
Fylkesvei 5016

Fylkesveg 5016 går mellom Håfoss og Enge bru i Etne kommune. Veien er 4,0 km lang.
Frem til 2019 hadde veien betegnelsen Fv35.
Midamiella

Utseende

Middelsstore, matte, lysbrunlige trebukker.  Antennene er tynne og omtrent så lange som kroppen. Pronotum er omtrent rektangulært uten tenner på sidene, men med en liten knøl på hver side, litt bredere enn langt og mye smalere enn dekkvingene. Dekkvingene er noe avsmalnende bakover og har nesten rettvinklede, utstående "skuldre".

Utbredelse

Slekten er utbredt i det sentrale og sørlige Brasil, Bolivia, Paraguay og Argentina.
Vektløfting under Middelhavslekene 1979

Vektløfting under Middelhavslekene 1979. Vektløfting var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var sjuende gangen som Vektløfting var med på programmet under Middelhavslekene. Det ble konkurrert i ti vektklasser, kun for menn. Frankrike ble beste nasjon med tre gullmedaljer foran Hellas med to.
Albertinibukta

Albertinibukta er en bukt på Nordaustlandet, Svalbard. Bukta ligger på øyas nordkyst, øst for Finn Malmgrenfjorden på Orvin Land.
Bukta har sitt navn etter den italienske ingeniøren Gianni Albertini, som var med på redningsaksjonen etter forlistet av Luftskipet «Italia» nord for Nordaustlandet i 1928 med selfangstskuta «Heimen».
Ramon Miller

Karriere

Ved CAC-mesterskapet i friidrett vant han sølv på 4x400 meter stafett i 2008, og i 2011 fikk han sølv på 400 meter og gull på 4 x 400 meter stafett. 
I 2010 fikk han bronse på 400 meter ved Samveldelekene, med tiden 45,55, bak hhv. Mark Mutai og Sean Wroe. 
Han fikk sølv på 4 x 400 meter stafett ved sommer-OL 2008 i Beijing, der Bahamas løp på 2:58,03 men ble slått av USA.
Salekhard–Igarkabanen

Salekhard–Igarkabanen, også referert til som Stalins dødsjernbane (russisk: Мёртвая дорога), er en aldri ferdigstilt jernbanestrekning mellom de russiske byene Salekhard og  Igarka. Den ble bygget i perioden 1949 til 1953 som en del av Gulag-systemet, og ble i hovedsak oppført ved hjelp av tvangsarbeid.
Jernbanelinjen var på totalt 1 297 kilometer, og hadde som annen russisk jernbane en sporvidde på 1 520 mm.
Med Salekhard–Igarkabanen mente Stalin å knytte sammen elvene Ob og Jenisej. Dette ville komme nikkelverkene i Norilsk til gode, samtidig som Sovjetunionen etter andre verdenskrigs slutt hadde store mengder fanger som kunne utnyttes til slike prosjekter. Byggingen av jernbanelinjen var belemret med store logistiske problemer, og de ekstreme værforholdene i det nordlige Sibir i kombinasjon med lite forsyninger og dårlig utstyr gjorde at tusenvis av arbeidere omkom. Etter Stalins død i 1953 ble prosjektet oppgitt, og med unntak av en mindre strekning mellom Salekhard og Nadym ble aldri Salekhard–Igarkabanen satt i drift.
Norsk-Russisk Handelskammer

Bakgrunn og formål

Foreningen har som formål å bistå norske og russiske medlemsbedrifter med etablering av forretningskontakter, utveksling av informasjon, kunnskaper og erfaringer.
Virksomheten til NRHK finansieres hovedsakelig gjennom medlemsavgifter og sponsorbidrag. Handelskammeret yter bistand primært til sine medlemmer.
Styret i Norsk-Russisk Handelskammer består av representanter for Norges ledende investorer, eksportører og næringslivsaktører som Telenor, A-pressen, DnB NOR, Norges sjømatråd, Norsk Hydro, Eksportfinans, Innovasjon Norge, Advokatfirmaet Selmer, DNV GL, Troika Seafood, Statoil og CapMan.
Norsk-Russisk Handelskammer har hovedsete i Oslo og representasjonskontor i Moskva. Den sistnevnte ble avviklet i 2015. I tillegg til nettverksmøter i Oslo arrangerer handelskammeret nettverksmøter både i Moskva,St. Petersburg, Murmansk og Kaliningrad.
Engelsk er det offisielle språket i handelskammeret.

Medlemmer

Kammerets medlemmer er både store, mellomstore og små bedrifter som har virksomhet rettet mot Russland (og russiske bedrifter – mot Norge) eller som har interesse av å følge med i utviklingen i norsk-russiske næringslivsrelasjoner.
Kun bedrifter som er registrert i Norge eller i Russland kan søke om medlemskap i kammeret, uavhengig av bedriftens selskapsform, bransjetilhørighet eller virksomhetsomfang. Det er styret i kammeret som avgjør medlemsopptak. Per februar 2009 har foreningen om lag 130 norske og russiske medlemmer.

Tjenester og publikasjoner

Norsk-Russisk Handelskammer tilbyr en egen publikasjon, Norsk-Russisk Næringslivsjournal, som utgis på norsk og russisk og distribueres gratis til kammerets medlemsbedrifter, eksterne næringslivsaktører, myndigheter, foreninger og organisasjoner i Norge og i Russland.
NRHK tilbyr sine medlemmer omfattende nettverksbygging ved å arrangere regelmessige nettverksmøter i Oslo, Moskva,St. Petersburg og Murmansk, Russlandsseminarer og kurser,rundebord,delegasjonsreiser til russiske regioner og veiledning i de to respektive markeder.
Kammeret har siden oppstart av virksomheten hatt et nært samarbeide med Kammeret for handel og industri i Den russiske føderasjon i Moskva, og har forøvrig særskilte samarbeidsvataler med alle kamre i det Nordvestlige distrikt i Russland og Moskva bys kammer for handel og industri.Det finnes i dag om lag 170 regionale kamre i Russland og kan tilby NRHKs medlemmer ulike tjenester ved aktivitet i det russiske markedet.
RG-31

Historie og utvikling

RG-31 ble utviklet av Land Systems OMC i Sør-Afrika, nå en avdelingen i BAE Systems.
RG-31 er eller har vært i tjeneste med Canada, Colombia, Nederland, Rwanda, Sør-Afrika, Forenede arabiske emirater og USA. Det har vært i bruk i kamphandlinger i blant annet Afghanistan med ISAF, Bosnia med UNPROFOR og Irak med amerikanske styrker.

Teknisk

Vognføreren sitter framme til venstre i skroget, på samme måte som i en lastebil.  Ut- og inngang fra kjøretøyet er gjennom en stor dør bak.
Motoren på Mk 3 er en Mercedes-Benz OM366T dieselmotor som yter 125 kW ved 2800 omdreininger i minuttet.  På Mk 5 er det en Cummins QSB dieselmotor som yter 205 kW ved 2500 omdreininger i minuttet.  Motoren er montert under et panser i snuten på kjøretøyet.  Den driver en Allison femtrinns automatisk girkasse som igjen driver en fordelingsgirkasse.  Denne siste er enten en Meritor Rockwell T232 på Mk 3 eller en Axle Tech T600 på Mk 5.  Begge fordelingsgirkassene har to girserier og permanent firehjulstrekk.
Fabrikanten oppgir beskyttelsen til å være tilstrekkelig til å stå i mot én TM-57 mine under skroget eller to TM-57 under ett hjul.
Lykken er

Melodi Grand Prix

Sangen var en av tolv som deltok i den norske finalen på NRK Marienlyst lørdag 20. februar 1971. Den ble framført av Hanne Krogh, som da var 15 år gammel. En jury på 14 personer kåret sangen til vinner, og Hanne Krogh er den yngste vinneren av Melodi Grand Prix gjennom tidene. Sangen er skrevet at Arne Bendiksen, og dette var Bendiksens tredje seier som låtskriver i konkurransen.
Utdypende artikkel: Melodi Grand Prix 1971

Om sangen

Sangen er et moderat uptempo-nummer, hvor Krogh beskriver det sangens jeg-person ser på som eksempler på lykke – en serie med mindre gleder, slik som «En gammel hatt/ Som din venn har hatt» og «Frokost på sengen».
I forhåndsvideoen før Eurovision Song Contest framførte Hanne Krogh sangen. Videoen ble filmet i Haugesund og viste Krogh mens hun sang på toppen av en klippe, sto på hustak, gikk ned moloen i hjembyen og løp med lokale barn.

Eurovision Song Contest

Under Eurovision Song Contest i Dublin fremførte Hanne Krogh sangen i ballkjole, med albuelange hansker og en parasoll. Sangen ble framført som 18. og siste bidrag om kvelden 3. april 1971, etter Finlands Markku Aro og Koivistolaiset med «Tie uuteen päivään».

Da avstemningen var ferdig, hadde «Lykken er» fått 65 poeng og ble nummer 17 av 18 deltakere. Den relativt høye poengsummen for et så lavt sluttresultat skyldes det daværende stemmesystemet: Hvert land hadde to jurymedlemmer som hver ga fra 1 til 5 poeng til de andre landenes sanger. Dermed var hvert land garantert minst 34 poeng. 
Utdypende artikkel: Eurovision Song Contest 1971
Nesegrevet

Nesegrevet er et teaterstykke skrevet av Tor Åge Bringsværd i 1993. Historien er en slags blanding av forskjellige folkeeventyr som Tyrihans, Prinsessen som ingen kunne målbinde, Kvitebjørn kong Valemon og Bukkene Bruse. Det ble først satt opp av Riksteatret i 1993. Det ble satt opp av Karmøy kulturskole i 2018.

Historien

Historien handler om en prins (Kvitebjørn) som blir forvandlet til en isbjørn av en slem heks og dattera hennes Nesegrevet.
Hvis ikke noen blir virkelig forelsket i isbjørnen uten å vite hvordan han ser ut innen ett år må han gifte seg med Nesegrevet. Kvitebjørn skynder seg å prøve å finne noen, han banker på huset til en fattig familie og lover å gjøre dem rike hvis han for gifte seg med en av dem, til og begynne med vill ingen gjøre det, men til slutt melder den yngste dattera (Jenta) seg frivillig.
Kvitebjørn får låne fjellet til et troll (Bjarne) og bor der sammen med Jenta i nesten et år, men så kommer det et par brevduer med brev fra familien til jenta. Jenta gikk på besøk til familien sin, og blir overbevist av faren hennes om å se hvordan Kvitebjørn faktisk så ut. Jenta finner ut av hvordan han ser ut, som gjør at Kvitebjørn må gifte seg med Nesegrevet. Det blir gjort stand til et stort bryllup, men hverken Kvitebjørn eller Nesegrevet vil egentlig gifte seg.
Da Nesegrevet sier dette i bryllupet foran alle gjestene forbanner Heksa Kvitebjørn slik at han blir en isbjørn for alltid, men Jenta er fortsatt dypt forelsket i han og da Kvitebjørn sier at det er best at han bare går sin vei protesterer jenta og sier at hun kan også bli en isbjørn slik at de fortsatt kan være i sammen.
Have I Told You Lately

Have I Told You Lately er en sang skrevet av Van Morrison som ble spilt inn og gitt ut på albumet Avalon Sunset med Van Morrison i 1989. Sangen ble også gitt ut på singel senere samme år.
Wenche Myhre spilte inn sangen og ga den ut på albumet Din drøm er min i 1995. På norsk ble sangen kalt Har sagt deg alt jeg burde si deg.
Adolf Hedins vei (Oslo)

Oppkalt etter

Adolf Hedin (1834–1905), som var svensk radikal politiker og litterat. Han var mangeårig riksdagsmedlem. Hedin arbeidet for demokratisering av stemmeretten, for riksdagens maktstilling, for arbeidervernlovgivningen, sosial forskning, alminnelig verneplikt m. m. Han var Norges-venn under unionstridighetene og døde samme år som unionen med Sverige ble oppløst.
Sandvolleyball under Middelhavslekene 2005

Sandvolleyball under Middelhavslekene 2005. Sandvolleyball var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var første gangen som sandvolleyball var med på programmet under middelhavslekene. Det var to turneringer, en for damer og en for menn.
Dinggyê

Dinggyê (wylie: gding skyes rdzong, tibetansk: གདིང་སྐྱེས་རྫོང, Dingkye Dzong, 定结县; pinyin: Dìngjié Xiàn) er et fylke sør i prefekturet Xigazê i den autonome region Tibet i Folkerepublikken Kina.
Befolkningen var i 1999 på 17.836 innbyggere.
Yuxiang

Yuxiang (tradisjonell kinesisk: 魚香, forenklet kinesisk: 鱼香, pinyin: Yú xiāng) er en smaksettingsmikstur innen det kinesiske kjøkken. Den skal ha sitt utspring i sichuankjøkkenet men er blitt utbredt også i landets andre regionale matkulturer. Grunningrediensene er hvitløk, vårløk og ingefær. Den er blitt sammenlignet med den franske mirepoix.
I tillegg til de grunnleggende ingrediensene tilkommer nesten alltid sukker, salt, doubanjiang, soyasaus og chilipepper.
Rønneberg (slekt)

Rønneberg er en norsk slekt fra Sunnmøre som er nært knyttet til fremveksten av byen Ålesund og til det rønnebergske handelshus, grunnlagt i 1812. Handelshuset var på 1800-tallet og tidlig på 1900-tallet Ålesunds ledende bedrift.
Slekten stammer fra bondesønn fra Jæren Christopher Tjærandsen Rønneberg (1737–1824), som slo seg opp som handelsborger på Sunnmøre og ble distriktets rikeste mann. Han var far til skipsreder og fiskeeksportør Carl Rønneberg (1779–1858), som grunnla det rønnebergske handelshus og ofte anses som byen Ålesunds viktigste grunnlegger.
Carl Rønnebergs forretninger ble videreført av sønnene, grosserer Carl E. Rønneberg jr. (1815–1880) og grosserer og fransk konsul i Ålesund Rasmus Gerhard Rønneberg (1822–1884), som i følge Bjørn Jonson Dale «avføydaliserte» borgerskapet i Ålesund ved å «avskaffe jordegods og leilendinger som grunnlag for kjøpmannskapet, og dermed åpnet for kapitalistisk drift på alle nivåer». Rasmus Gerhard Rønneberg var far til grosserer og ordfører i Ålesund Joachim Holmboe Rønneberg (1851–1929) og Anna Rasmunda Rønneberg gift Munthe-Kaas (1858–1934).
Joachim Holmboe Rønneberg var far til teatersjef og dramaturg ved Nasjonalteateret Anton Johan Rønneberg (1902-1989) og Elisabeth (Marie) Rønneberg gift med øyenlege Harald Lystad, og farfar til brødrene Erling Rønneberg, Joachim Rønneberg og Anton J. Rønneberg. Elisabeth (Marie) Rønneberg var gift med Harald Lystad og bestemor til Joakim Lystad. Anna Rasmunda Rønneberg var mormor til Hjalmar Munthe-Kaas Lund.
På Rønneberghaugen midt i Ålesund stod Rønnebergvillaen, som ble bygget for grosserer Joachim Holmboe Rønneberg og ferdigstilt 1907. Villaen ble revet og Rønneberghaugen ble sprengt bort for å gi plass til nytt brutalistisk rådhus i ti etasjer i 1973. Rivningen førte til store protester.
Unity Party (Liberia)

Valget i 2005

Ved valget i 2005 fikk Ellen Johnson Sirleaf 19,8 % av stemmene i første runde, men hele 59.4 % i andre runde, og ble landets president. I Representantenes hus fikk imidlertid partiet bare 8 av 64 plasser, like mange som Coalition for the Transformation of Liberia, og færre enn Liberty Party og Congress for Democratic Change. I Senatet fikk partiet 4 av 30 plasser, og ble det nest største partiet etter Coalition for the Transformation of Liberia.